open-index/open-wikipedia-markdown huggingface dataset:
Алина Боз

**Алина Боз** (, тав. 14 июни 1998; Москов, Русия) — ҳунарпешаи турк. Модари Алина рус ва падараш турк мебошанд.

## Зиндагинома
Алина Боз 14 июни соли 1998 дар шаҳри Маскави Русия таваллуд шудааст.  Модараш рус аст ва падараш як муҳоҷири турк дар Русия мебошад. Ӯ ҳафтсола буд, вақте ки оилааш ба Туркия бо сабаби кори нави падараш ба муҳоҷират рафт. Дар он ҷо ӯ туркиро омӯхт ва дар мактаби ибтидоӣ таҳсил намудааст.  Ӯ мактаби хусусии Gökjet Aviation-ро хатм намудааст. Алина фаъолияти рақсии худро дар театри рақс оғоз кардааст. Пеш аз оғози фаъолияти ҳунарӣ, ӯ дар таблиғот ва маҷаллаҳо кор мекард.

## Фаъолият
Ӯ фаъолияти ҳунарии худро соли 2013 дар силсилафилми Cesur Hemşire ҳамчун Ҷонон оғоз кардааст. Соли 2014, ӯ дар силсилафилми Paramparça ҳамчун Ҳазал ҳунарнамоӣ намудааст. Соли 2016, Алина дар филми Kaçma Birader ҳамчун Мелис Каҳваҷӣ нақш офаридааст. Соли 2017 ӯро ба филми Böluk даъват намуданд. Худи ҳамон сол ӯ дар силсилафилми Sevdanın Bahçesi ҳамчун Дафна, ҳамроҳи ҳунарпешаи маъруф Нургул Йешилчой кор кардааст. Соли 2018, ӯ дар силсилафилми Vatanım Sensin ҳамчун Малика Анастасия Романова бо Холид Эрганч ва Бергузар Корел нақш бастааст ва худи ҳамон сол дар силсилафилми Elimi Bırakama нақши асосиро бо Алп Наврӯз бозидааст.

Алина дар силсилафилми истеҳсоли Netflix "Ишқ 101" (Aşk 101) нақши асосиро ҳамчун "Эда" миёни ҳунарпешаҳо Мерт Язиҷиоғлу, Кубилай Ака, Каан Ӯрганҷиоғлу, Бода Ишчил ҳунарнамоӣ намудааст..

## Ҳаёти шахсӣ
Алина соли 2015 бо Бурак Юрук робита оғоз намудааст аммо соли 2017 онҳо ҷудо шуданд. Соли 2018 бори дигар онҳо якҷо шуданд. Моҳи сентябри соли 2020, Алина дар якҷоягӣ бо ҳамроҳонаш Кубилай Ака ва Ипек Филиз Язиҷӣ мубталои коронавирус гардиданд.

Соли 2020 ӯ бо овозхони турк Митҳат Ҷон Озар робита оғоз намуд.

## Филмнома
{| class="wikitable" style="font-size:90%"
! colspan="4" style="background:LightSteelBlue" |Филмҳо
|-
! style="background:#CCCCCC" |Сол
! style="background:#CCCCCC" |Номгӯй 
! style="background:#CCCCCC" |Ба тоҷикӣ
! style="background:#CCCCCC" |Нақш
|-
|2016
|*Kaçma Birader*
|
| Мелис Каҳваҷӣ
|-
|2017
|*Bölük*
|
|
|-

## Нигаред низ
Феҳристи ҳунарпешазанҳои Туркия 
## Эзоҳ

## Иқтибосҳо

Гурӯҳ:Ҳунарпешазанҳо аз рӯи алифбо
Гурӯҳ:Ҳунарпешазанҳои синамои Туркия
Гурӯҳ:Ҳунарпешазанҳои телевизиони Туркия
Гурӯҳ:Ҳунарпешазанони асри ХХI
Бода Ишчил

**Бода Ишчил** (; тав. 8 августи соли 1983, Истанбул, Туркия) — ҳунарпешаи турк.

## Зиндагинома
Бода 8 августи соли 1983 дар шаҳри Истамбул таваллуд шудааст.  Маълумоташ олӣ буда, факултети мӯд ва дизайни Донишгоҳи Йедитепаро хатм кардааст. Соли 2000 ӯ фаъолияти моделиро оғоз кардааст. Ӯ яке аз чеҳраҳои тамғаи молии *BECEL* ба шумор меравад.

## Фаъолият
Бода соли 2007, ӯ дар силсилафилми ҳаҷвии Metropol Cafe пайдо шудааст, ки дар канали Cine5 пахш карда шуд.  Байни солҳои 2009 ва 2011, ӯ дар силсилафилми "Эзел" -и Ay Yapim нақши "Шабнам Сертуна" -ро дар миёни ҳунарпешаҳои маъруф Кенон Имирзалиоғлу, Ҷонсу Дере ва Йигит Озшенер бозидааст.  Баъд аз он ки силсилафилми Эзел ба охир расид, ӯ ба силсилафилми Kuzey Güney (2011) пайваст, ки бо Киванч Татлитуғ, Буғра Гулсой, Заррин Текиндор ва дигарон ҳунарнамоӣ намудааст. Бода соли 2017 бо Гӯкча Баҳодур, Аслихон Гӯрбӯз ва Тулин Озен дар силсилафилми *Ufak Tefek Cinayetler* нақши асосиро бозидааст.

Ӯ нақши «Ишек» -ро бар бузургияш дар силсилафилми *Ишқ 101* Ask 101), ки дар Netflix соли 2020 пахш шудааст, тасвир кардааст. Ӯро дар ин лоиҳа Мерт Язиҷиоғлу, Алина Боз, Каан Ӯрганҷиоғлу ва дигарон ҳамроҳи намудаанд.

## Ҳаёти шахсӣ
31 майи соли 2013, Бода бо Малкоч Суалп хонадор шудааст. 9 августи соли 2014 онҳо соҳиби писаре шуданд, ки ба ӯ Азур ном ниҳоданд. Моҳи июли соли 2015, Бода барои талоқ муроҷиат кард. Моҳи январи соли 2016, ҷуфт қарор дод, ки оштӣ шаванд, аммо моҳи феврал Бода муроҷиатро бо талоқ аз нав оғоз кард ва гуфт, "оштӣ шудан ғайриимкон аст."  Моҳи июни соли 2016, Бода аз шавҳараш ҷудо шуд. Ҳамсарон қарор доданд, ки ба хотири писари худ Азур дӯст бимонанд.

## Филмнома

## Ҷоизаҳо

## Нигаред низ
Феҳристи ҳунарпешазанҳои Туркия 
## Эзоҳ

## Иқтибосҳо

Гурӯҳ:Ҳунарпешазанҳо аз рӯи алифбо
Гурӯҳ:Ҳунарпешазанҳои телевизиони Туркия 
Гурӯҳ:Ҳунарпешазанони асри ХХI
Гурӯҳ:Муделҳои Туркия
Бурак Тозкопаран

**Бурак Тозкопаран** (); тав. 14 ноябри 1992, Истанбул, Туркия) — ҳунарпешаи турк.

## Зиндагинома
Бурак Тозкопаран 14 ноябри соли 1992 дар Истанбул таваллуд шудааст.  Волидайни ӯ аз Риза мебошанд.  Ӯ ду бародар бо номи Угур ва Сарҳат дорад.

Дар литсей Бурак талабаи фаъол буд ва ҳамеша чизҳои навро меомӯхт. Дар мактаби мусиқӣ барабаннавозиро низ меомӯхт. Аз сабаби он, ки ӯ хуб аз уҳдаи иҷрои барабан мебаромад, ӯро ба озмунҳо пешниҳод мккарданд. Бурак 2 апрели соли 2011, барои иштирок дар озмуни мусиқавӣ дар миёни  14 мактаби миёна дар Bostancı Show Center баргузор шуда, ки ҷоизаи беҳтарин барабанчинро ба даст овард.

Он замон дарк кард, ки мусиқӣ аз они ӯст. Ӯ дар тӯли фаъолияти худ бо гурӯҳҳои зиёд кор кардааст. Чанд муддат ӯ инчунин барабанчии гурӯҳи Парвана буд, ки дар ширкати Олкаито Аҳмад Тусус таъсис ёфтааст.

Пас аз муаррифии Мактаби миёнаи Анатолияи Kızılayı Kartal Туркия, вай дар Донишгоҳи Окан номнавис шуда, дар соҳаи кино ва телевизион таҳсил кардааст.

## Фаъолият
Нахустнамоиши телевизионии ӯ бо нақши Озан Гурпинор дар силсилафилми мазҳакавии Star TV бо номи Paramparça (2014) мебошад, ки бо Эркан Петеккая ва Нургул Йешилчой бозидааст. Ӯ инчунин нахустнамоиши худро дар синамо бо нақши Мерт соли 2016 дар филми Hesapta Aşk бозидааст. Соли 2017 дар нақши дуюмдараҷа ҳамчун Алӣ дар силсилафилми машҳури Ғунчаҳои захмӣ (), бо ҳунарпешаҳои машҳур Гокча Акӣилдиз, Биран Далма Йилмаз, Озгур Чевик, Ипек Қарапинор, Ҳазар Мотан ва дигарон нақш офаридааст, ки дар шабакаи "atv" пахш шудааст. Соли 2019 ӯро якбора ба силсилафилми *Як дил* (Tek Yürek) дар нақши Ҷем ва барои иҷрои нақши марказӣ ҳамчун Рузгар ба филми Sesinde Aşk Var даъват намуданд.

Соли 2020 Бурак дар силсилафилми *Ҷавонӣ ёдат ба хайр * (Gençliğim Eyvah), нақши асосиро бозидааст, ки қаҳрамони ӯ Зола писари итолиёӣ буда ба Туркия барои ёфтани падараш меояд, тасвир мекунад. Дар ин силсилафилм ҳунарпешаҳо Чингиз Бозкурт, Левент Улген, Элиф Доған ва Экин Мерт Даймаз низ ҳунарнамоӣ намудаанд.

Худи ҳамон сол соли 2020 Бурак дар филми истеҳсоли Эрон ва Туркия "Mesti Aşk" даъват шуд, инчунин ӯ нақши Амирро дар силсилафилми "Menajerimi Ara" сар карда аз қисми 9 то 20 бозидааст, ки аз тарафи Ay Yapim истеҳсол шуда дар шабакаи Star TV пахш шудааст.

## Филмнома

## Ҷоизаҳо

## Нигаред низ
*Феҳристи ҳунарпешамардони Туркия

## Эзоҳ

## Иқтибосҳо

* 

Гурӯҳ:Ҳунарпешаҳо аз рӯи алифбо
Гурӯҳ:Ҳунарпешамардони синамои Туркия
Гурӯҳ:Ҳунарпешамардони телевизиони Туркия
Гурӯҳ:Ҳунарпешаҳои мард асри XXI
Гваҳария, Александр Акакиевич

**Александр Акакиевич Гваҳария** (30 июли 1929, Тифлис – 22 марти 2010, ҳамон ҷо) — эроншинос ва картвелологи гурҷӣ. Д. и. филология (1970), профессор (1973).

## Зиндагинома
Хатмкардаи факултаи шарқшиносии Донишгоҳи Тифлис (1952). Дар Донишгоҳи Тифлис, пажӯҳишгоҳҳои таърихи адабиёти гурҷӣ ва шарқшиносии АИ Гурҷистон кор мекард. Самтҳои асосии фаъолияти илмиву эҷодии Александр Акакиевич Гваҳария равобити адабии Гурҷистону Эрон, Тоҷикистон (адабиёти гузашта ва муосир), осори адабиёти форс-тоҷик ва нусхаҳо (тарҷумаҳо)-и гурҷии онҳо, омӯзиш ва ба чоп омода намудани матни баъзе асарҳои адабиёти форс-тоҷик, таҳқиқи достонҳои омиёнаи адабиёти форс-тоҷик ва ғ. буд. Мақолаҳову рисолаҳо ва пажӯҳишҳои нахустини Александр Акакиевич Гваҳария оид ба Рӯдакӣ («Поэтикаи Рӯдакӣ», 1958; «Рӯдакӣ дар мукотиботи Ю. Н. Марр ва К. И. Чайкин», ба забони русӣ, дар китоби «Рудаки и его эпоха», Сталинабад, 1958), рисолаи «Фирдавсӣ» (1963), «Манбаъҳои форсии нусхаи гурҷии «Юсуф ва Зулайхо» (1958) ва ғ. мебошанд. Александр Акакиевич Гваҳария ба тарҷумаи гурҷии «Вис ва Ромин»-и Фахруддини Гургонӣ – «Висрамиани» таваҷҷуҳи хосса дошт. Вай ин ду асарро омӯхт, ба ҳам муқоиса кард ва соли 1970 ҳамроҳи шарқшинос Магали Тодуа дар Теҳрон матнҳои интиқодии «Вис ва Ромин»-и Фахруддини Гургонӣ ва «Висрамиани»-ро бо муқаддимаву тавзеҳот ба табъ расонд. Солҳои 1999–2001 Александр Акакиевич Гваҳария дар бораи матнҳои форсӣ ва гурҷии ин асар дар нашрияи АИ Гурҷистон мақолаҳо навишт. Достонҳои адабиёти омиёнаи форс-тоҷик «Бахтёрнома», «Қаҳрамоннома» ва нусхаҳои гурҷии онҳоро муқоиса ва таҳқиқ кардааст (китоби «Аз таърихи насри мардумии форсӣ», 1973; ба забони гурҷӣ). Ба қалами Александр Акакиевич Гваҳария китоби «Сарчашмаи робитаҳои адабии гурҷиву форсӣ» (ҷ. 1–1995, ҷ. 2–2001) ва ғ. тааллуқ доранд.

Александр Акакиевич Гваҳария дар омӯзиши «Палангинапӯш»-и Ш. Руставели саҳм гузоштааст. Ҳамроҳи завҷаи шарқшинос Ю. Марр – Софя Марр матни мукотибаи Ю. Марр ва К. И. Чайкинро дар ду ҷилд ба табъ расонд (1966, 1976).

Александр Акакиевич Гваҳария бо доираҳои илмии Тоҷикистон, донишмандони соҳаи адабиёти тоҷик робита дошт. Дар Донишгоҳи Тифлис ӯ дар қатори дигар фанҳо аз фолклори тоҷик дарс медод. «Афсонаҳои тоҷикӣ»-ро ба гурҷӣ тарҷума кардааст (нашр – 1972). Дар ҷашни 100-солагии С. Айнӣ иштирок карда, оид ба равобити адабии гурҷиву тоҷикӣ суханронӣ намуд.

## Эзоҳ

## Адабиёт
* Милибанд С. Д. Востоковеды России. М., 2008.

## Сарчашма
*
Гверчино

**Гверчино** (Гуэрчино,  — «чашмолус»; номи аслӣ Ҷованни Франческо Барбйери, Barbieri) (тамъид 8 феврали 1591, Ченто, Феррара — 22 декабри 1666, Болоня) — мусаввири итолиёии мактаби Болоня.

## Зиндагинома
Дар шаҳри Ченто таҳсил кардааст. Аз рассомон Л. Караччи, Караваҷо, Г. Рени ва рассомони венетсиягӣ Тинторетто, Якопо Бассано илҳом гирифтааст. Аслан дар Ченто ва Болоня, инчунин дар Венетсия (1618), Ферраре (1619), Рум (1621-23), Пияченсо (1626-27) ва Моден (1633-34) кор кардааст. Асарҳои беҳтарини ӯ дар солҳои 1620: фрескаҳо (нақшу нигорҳои рӯйи девор) дар казинои кӯшки (вилла) Лудовизи дар Рум (1621), «Маросими дафни Петрониллии муқаддас» (1621), «Меъроҷи бибӣ Марям» (1623). Г. дар ин давра зери таъсири Караваҷо бештар ба вусъати бандубаст, тазодди равшанию торикӣ ва эҳсосоти драмавии образҳо диққат медиҳад. Ӯ аз ҷиҳати рангомезӣ ба декоративизми бародарон Караччи наздик буда, ба осори намоишии ҳунари барокко низ майл дорад. Пас аз соли 1623 зери таъсири Рени комилан ба санъати класситсизм рӯй меорад. Аз соли 1642 сарвари Академияи санъати тасвирии Болоня буд.

## Эзоҳ

## Адабиёт
* Свидерская М. И. Искусство Италии 17 века. М., 1999;
* Новая российская энциклопедия. Т. IV (2). М., 2008.

## Сарчашма
*
Гвианаи Биритониё

**Гвианаи Биритониё** (, ҳамчунин **Гайана** ) — собиқ мустамликаи Британиёи Кабир дар шимолу шарқии Амрикои Ҷанубӣ.

## Таърих
Дар ибтидои садаи XVII се мустамлика – Эссекибо, Демерара ва Бербике дар тобеияти Ҳолландия буданд. Соли 1796 сипоҳиёни Англия ин се мустамликаро забт намуданд. Соли 1802 онҳо ба Ҷумҳурии Батава (Ҳолландия) баргардонда шуданд, вале баъд аз як сол сипоҳиёни Британия онҳоро дубора забт намуда, соли 1831 дар як мустамликаи Гвианаи Биритониё муттаҳид карданд. Пойтахташ Ҷорҷтаун буд. Аз соли 1966 давлати мустақили Гайана.

## Эзоҳ

## Сарчашма
*
Гвинея (халиҷ)

**Халиҷи Гвинея** (, , , ) — халиҷ дар уқёнуси Атлантик дар назди соҳилҳои Африқои Экваторӣ, байни димоғаҳои Палмас дар шимолу ғарб (Либерия) ва Лопес дар ҷанубу шарқ (Габон).

Масоҳаташ 753 ҳазор км², ҳаҷми об 1942 ҳазор км3. Умқи миёнааш 2579 м, ҷойи амиқтаринаш — 5207 м. Дар канори шимолу шарқӣ ба ду халиҷ — Биафра ва Бенин тақсим мешавад. Г. ҷазираҳои пайдоишашон материкию вулкании бисёр дорад (Фернандо-По, Принсипи, Сан Томе). Ҳарорати об 25-27°С, шӯриаш 34-35,5 ‰, дар наздикии резишгоҳи дарёҳои Нигер, Волта, Огове, Конго то 20-30 ‰. Маддаш нимашабонарӯзӣ буда, баландии сатҳи об то 2,7 м мерасад. Бандарҳои асосиаш: Аккра ва Тикоради (Гана), Ломе (Того), Лагос (Нигерия), Либревил (Габон) ва ғ.

## Эзоҳ

## Сарчашма
* 


Гурӯҳ:Халиҷҳои Африқо
Гданск

**Гданск** ( , , ) — шаҳр дар шимоли Лаҳистон, маркази воеводаи Поморск.

Дар соҳили халиҷи Гдански баҳри Балтика, дар назди резишгоҳи дарёи Висла ҷойгир аст. Аҳолиаш 459,1 ҳазор нафар (бо атрофаш 1,2 млн, 2014). Якҷоя бо ш.-ҳои Гдиня ва Сопот агломератсияи ба ном «Сешаҳр»-ро ташкил медиҳад. Гданск маркази муҳимми нақлиёт аст: р. о., роҳҳои автомобилгард, якчанд фурудгоҳ, аз ҷумла фурудгоҳи байналмилалӣ дорад. Бузургтарин бандари баҳрии Лаҳистон ва маркази киштисозӣ, электротехника, электроника мебошад. Саноати нафт, кимиё (истеҳсоли нуриҳои минералӣ, локу ранг), мошинасозӣ, хӯрокворӣ, дӯзандагӣ, ҳунари истеҳсоли маснуот аз каҳрабо тараққӣ кардааст.

Гданск соли 997 бино ёфта, дар асрҳои 11-13 маркази князии Поморски Шарқӣ буд. Солҳои 1261-63 мақоми шаҳрро гирифт. Соли 1308 онро Иттиҳоди Тевтон ишғол кард. Аз садаи XIV бандари муҳимми баҳри Балтика, узви Иттиҳоди Ганзей, маркази киштисозии мамлакат аст. Соли 1454 аз асорати олмониён озод гашта, ба Лаҳистон пайваст. Дар асрҳои 15-17 яке аз бузургтарин ва аз ҷиҳати хоҷагидорӣ тараққикардатарин шаҳрҳои Лаҳистон ва бандари асосии мамлакат буд. Дар давраи ҷанги Лаҳистон бо Шветсия (асри 17) хароб гардид. Солҳои 1793—1918 бо номи Дансиг дар ҳайати Пруссия буд. Соли 1919 «Шаҳри озоди Дансиг» таҳти идораи Лигаи миллатҳо ташкил карда шуд. Солҳои 80 садаи XX маркази ҳаракати сиёсии «Ҳамраъйӣ» буд.

Дар Гданск ёдгориҳои меъмории готикӣ — калисои католикии Марями Муқаддас (асрҳои 13-16; бузургтарин ибодатгоҳи хиштӣ дар Аврупо), калисои Салоса (Троитса), ратуша мавҷуданд. 6 мактаби олӣ, аз ҷумла донишгоҳ дорад. Дар Гданск муассисаҳои АИ Лаҳистон, осорхонаҳои миллӣ, таърихӣ, баҳрӣ, бостоншиносӣ, театрҳои лухтак ва операи Балтика, филармония, маркази сайёҳии дорои аҳаммияти байналмилалӣ амал мекунанд. Ба Гданск соле қариб то 3 млн сайёҳ меояд.

## Эзоҳ

## Сарчашма
* 

## Пайвандҳо
* 
*
Гдиня

**Гдиня** (, , , ) — шаҳр дар шимоли Лаҳистон, дар воеводаи Поморск.

Дар соҳили халиҷи Гдански баҳри Балтика ҷойгир аст. Аҳолиаш 248 ҳазор нафар (2014). Якҷо бо шаҳрҳои Гданск ва Сопот ба агломератсияи ба ном «Сешаҳр» дохил мешавад. Гдиня дар ҷойи деҳаи моҳигирон пайдо шуд ва аз ин рӯ номи Гдиня-ро гирифт. Ба шарофати бунёди (1924-36) бандари бузурги баҳрии байналмилалӣ тараққӣ кардааст. Аз соли 1919 дар ҳайати Лаҳистон қарор дошта, соли 1926 мақоми шаҳрро гирифт. Аввалин киштӣ ба бандари Гдиня соли 1928 дохил шуд. Дар давраи Ҷанги дуюми ҷаҳон (1939-45) сипоҳиёни олмонӣ шаҳрро ишғол намуда, хароб карданд. Баъди ҷанг шаҳр аз нав барқарор карда шуд. Ба воситаи бандари Гдиня ба хориҷа ангишт содир гардида, маъдан, маҳсулоти нафт ва ғалла ворид карда мешавад. Саноати мошинасозӣ, хӯрокворӣ (моҳӣ, равған, гӯшт), моҳидорӣ тараққӣ кардааст. Гдиня мактаби олии баҳрӣ, академияи ҳарбию баҳрӣ, ин-ти таҳқиқоти илмии моҳигирӣ, театрҳои мусиқӣ, драма, опера, оперетта, филармония, осорхонаҳои уқёнусшиносӣ, қувваҳои ҳарбии баҳрӣ дорад.

## Эзоҳ

## Сарчашма
* 

 


Гурӯҳ:Бандарҳои низомӣ
Гурӯҳ:Бандарҳои Лаҳистон
Гурӯҳ:Таърихи Олмон
Геб

**Геб** () — дар асотири Миср худои Замин, яке аз худоёни нуҳгона (эннеада).

## Нигораи Геб
Дар низоми илоҳиёти коҳинони шаҳри Гелиопол оид ба муносибати худоён ва нақши онҳо дар офариниши олам ҷойи марказиро парастиши офтоб ташкил карда, офариниши оламро ба худои офтоб Ра нисбат медоданд. Мувофиқи он, дар ибтидо худои тӯфон — Нун вуҷуд дошт ва аз он худои Атум, ки баъдан ба Ра табдил шуд, ба вуҷуд омад. Ра аз худ ду ҷуфти аввали худоён: Шу — худои ҳаво ва Тефнут — худои рутубатро берун овард ва фарзандони ин ду — Геб ва Нут худои замин шуданд. Геб бародар ва шавҳари илоҳаи осмон Нут аст; фарзандони ӯ Осирис, Сет, Исида ва Нефтида мебошанд. Одатан, ӯро ба сурати инсон бо тоҷи Мисри пойин ё Мисри боло бар фарқи сар тасвир мекунанд. Мувофиқи устура, Геб бо хоҳар ва зани худ Нут (осмон), барои он ки вай ҳар рӯз фарзандонаш — ситорагони осмонро мехӯрду сипас боз мезоид, ҷанҷол мекард ва Шу онҳоро аз ҳам ҷудо намуд. Аз ин рӯ, дар катибаҳои мисрӣ Геб ба сурати ба пушт хобида ва Нут ба болои ӯ хамгашта тасвир ёфтааст. Тибқи боварҳои асотирӣ, Геб худои нек буда, мурдагону зиндагонро аз морҳои заминӣ ҳифозат мекунад, дар рӯйи он ҳамаи набототи барои инсон зарурӣ мерӯяд; об (Нил) ҳам аз он ҷорӣ мегардад. Геб бо олами мурдагон низ робита дорад. Геб дар «Китоби мурдагон» (боби 125) дар мурофиаи Осирис иштирок дорад.

## Нигаред низ

* Геба

## Эзоҳ

## Адабиёт
* Мифологический словарь. М., 1991;
* 100 великих богов. М., 2004;
* Всеобщая история религий мира. М., 2006.

## Сарчашма
* 

Гурӯҳ:Худоҳои Замин
Гурӯҳ:Худоҳо аз рӯи алифбо
Ҳеба

**Ҳеба** (), ҳамчунин **Дия** ва **Ганимеда**, — дар асотири Юнони Қадим илоҳаи ҷавонию абадӣ буд. Духтари Зевс ва Ҳера, то давраи пайдоиши илоҳа Ганимед дар базми худоёни Олимп вазифаи соқиро адо мекард. Нигар муфассал Ҳеба.

## Эзоҳ

## Сарчашма
* 

Гурӯҳ:Худоҳо аз рӯи алифбо
Ҳебридиҳои Нав

мини|Харитаи Ҳебридҳои Нав, 1905
**Ҳебридиҳои Нав**, расман **Кондоминиуми Ҳебридҳои Нав** () — галаҷазираҳо дар ҷануби Уқёнуси Ором, ки ҳоло Вануату мебошад.

## Эзоҳ

Гурӯҳ:Галаҷазираҳо аз рӯи алифбо
Гев

**Гев** () — яке аз ашхоси «Шоҳнома»-и Фирдавсӣ ва дигар достонҳои ҳамосии мардуми эронинажод. Номаш дар «Фарвардин-яшт»-и Авесто ба шакли Гаевани омадааст. Инчунин дар осори адабиёти форсии миёна – паҳлавӣ «Бундаҳишн», «Занди Воҳуман-ясн» «Дотистони диник» ва ғ. аз ӯ ба шакли Вев (Вив) ёд шудааст.

## Дар Шоҳнома
Мувофиқи ривояти «Шоҳнома»-и Фирдавсӣ Гев писари Гударзи Кашводгон, падари Бежан аст. Завҷааш – Бонугушасп духтари Рустам мебошад. Гев меболид ва ифтихор дошт, ки Рустам ӯро ба домодӣ пазируфтааст. 

Гев дар «Шоҳнома»-и Фирдавсӣ дар замони Кайковус пайдо мешавад. Ҳамроҳи Кайковус дар лашкаркашиҳо ба Мозандарон меравад, ба асорат гирифтор мешавад. Рустам Кайковусу паҳлавонони ҳамроҳаш, аз он ҷумла Гев-ро озод менамояд. Дар лашкаркашии Кайковус ба Ҳомоварон низ Гев ҳамроҳи ӯ буд. Замони ба Эрон ҳуҷум кардани Суҳроб Гев чун пайки Кайковус ба Сиистон равона мешавад, то ин ки Рустам барои ҳимояи Эрон биёяд. Аз ҷумлаи корномаҳои бузурги Гев бо супориши падараш – Гударз ба ҷустуҷӯи фарзанди Сиёвуш – Кайхусрав ба Турон рафтани ӯ мебошад. Гев дар Турон ҳафт сол Кайхусравро ҷустуҷӯ кард. Дар дашту биёбонҳо мегашт, ғизояш гӯшти гӯрхар, либосаш пӯсти гӯрхар буд. Вай Кайхусраву модараш – Фарангисро пайдо мекунад ва ҳамроҳи онҳо ба Эрон раҳсипор мешавад. Пирон – вазир ва сипаҳсолори Афросиёб аз омадани Гев ба Турон ва роҳи Эронро пеш гирифтанаш огоҳӣ меёбад. Гев бо лашкариёни Пирон меҷангад, чанде аз онҳоро мекушад. Пирон ба ҷанги ӯ мебарояд. Гев дар набард бо Пирон вонамуд мекунад, ки аз Пирон мегурезад; вақте ки Пирон аз лашкари худ дур меравад, Гев ба ҷанги ӯ меояд ва ӯро мағлуб мекунад. Мехоҳад ӯро бикушад, вале Фарангис Гев-ро аз ин амал бозмедорад, чунки Пирон ба Сиёвуш хайрхоҳ буд, завҷааш Гулшаҳр Фарангисро парасторӣ мекард. Азбаски Гев савганд ёд карда буд, ки хуни Пиронро бирезад, гӯши ӯро бурид ва ӯро ба асп баста, ба Турон ба назди Гулшаҳр равона кард, то ин ки вай бандҳои дасту пойи шавҳарашро бикушояд. Гев Кайхусраву Фарангисро ба Эрон овард. Кайковус барои ин кораш ба Гев мазҳари ҳокимияти Хуросон, Рай, Қуму Исфаҳонро дод.
 
Дар замони подшоҳии Кайхусрав низ Гев дар муҳориба-ҳо бо турониён иштирок мекард ва қаҳрамониҳо нишон медод. Вай паҳлавони туронӣ Тажовро, ки Баҳромро кушта буд, ба қатл расонд. Дар набарди Дувоздаҳрух Гев қотили Сиёвуш Гурӯйи Зиреҳро мағлуб кард ва дасту пояшро баста, ба назди Кайхусрав овард. Дар як сафари Кайхусрав Гев якчанд паҳлавони дигар ҳамроҳи ӯ буданд ва дар зери барфу бӯрон нопадид шуданд. Дар осори паҳлавӣ, ки дар оғоз номашон омадааст, Гев аз ашхоси ҷовидонӣ дониста шудааст, яъне ба дасти касе мағлуб нашуда, аз ин ҷаҳон рафт. 

## Эзоҳ

## Адабиёт
* Фирдавсӣ Абулқосим. Шоҳнома, ҷ-ҳои 2–4, Д., 2007, 2008;
* Бундаҳиш. Д., 2006
* پور داود. یشتها. تهران، ۱۳۵۲ ش.؛
* جهانگیری علی. فرهنگ نامهای شاهنامه. تهران، ۱۳۶۹ ش؛
* عادل محمدرضا. فرهنگ جامع نامهای شاهنامه. تهران، ۱۳۷۲.؛
* حسین شهیدی ماذندرانی (بیژن) فرهنگ شاهنامه. نام کسان و جایها. تهران، 1۳۷۷؛
* ش.ر صفا ذبیح الله. حماسه سرایی در ایران. تهران، ۱۳۸۷ ش.ر

## Сарчашма
*  

Гурӯҳ:Шахсиятҳои Шоҳнома
Георг Вилҳелм Фридрих Ҳегел

**Гео́рг Вилҳе́лм Фри́дрих Ҳе́гел** (; 27 августи 1770, Штуттгарт — 14 ноябри 1831, Берлин) — файласуфи олмонӣ, намояндаи фалсафаи классикии олмонӣ, эҷодкунандаи назарияи мураттаби диалектика дар заминаи идеализми объективӣ.

## Эзоҳ

## Сарчашма
* 

Гурӯҳ:Файласуфон аз рӯи алифбо
Гурӯҳ:Файласуфон
Леополд Гегенбауэр

**Леополд Бернҳард Гегенбауэр** (, 2 феврали 1849, Асперҳофен, Имеротурии Утриш — 3 июни 1903, Гисҳӯбл, Утриш-Маҷористон) — и утришӣ, узви вобастаи АИ Утриш (1883).

## Зиндагинома
Хатмкардаи Донишгоҳи Вена (1869). Солҳои 1869–73 дар гимназияҳои гуногуни Утриш омӯзгори фанни математика буд. Соли 1873 барои идома додани омӯзиш ва корҳои таҳқиқотӣ ба Берлин сафар карда, аз К. Вейерштрасс ва Х. Кронекёр дарс омӯхтааст. Инчунин аз Э. Э. Куммер ва Леополд Гегенбауэр Ҳелмголс низ таълим гирифтааст. Соли 1875 оид ба таҳқиқоти полиномҳо, ки баъдтар бисёрузваҳои Гегенбауэр номида шуда буданд, рисолаи докторӣ дифоъ кард. Аз соли 1875 ба Вена баргашт ва дар Донишгоҳи Черновси профессори математика буд. Аз соли 1878 профессор Донишгоҳи Инсбрук, аз соли 1893 профессор ва декани Донишгоҳи Вена (1897–98). Таҳқиқоти Леополд Гегенбауэр дар соҳаи алгебра, назарияи ададҳо, ҳисоби интегралӣ ва назарияи функсияҳо хеле маъмуланд.

## Эзоҳ

## Сарчашма
*
Гулрафтор Шаҳобова

**Гулрафтор Шаҳобова** (15 ноябри 1939, ноҳияи Орҷоникидзеобод, ҶШС Тоҷикистон — августи 2018, Тоҷикистон) — овозхони тоҷик.

## Зиндагинома
Гулрафтор Шаҳобова 15 ноябри соли 1939 дар ноҳияи Орҷоникидзеобод ба дунё омадааст. Фаъолияти кориашро чун коргари Комбинати бофандагии пойтахт оғоз намуда, баъдан дар Театри мусиқӣ-мазҳакаи шаҳри Кӯлоб ба ҳайси сароянда ҳунар озмудааст.

Беш аз даҳ сол сарояндаи Филармонияи давлатии Тоҷикистон буд. Аз беҳтарин дуторнавозону овозхонони дав­ронаш маҳсуб меёфт. Гӯиё оташи афсун дар садояш ҷилва мекард ва до­ғу дардро малҳамбандӣ менамуд, дил ва равзани роз сўяш боз меистод.

## Эҷодиёт
Монанди гули худруста решаашро бароварда, суруду таронаҳои зиёде аз қабили «Қади раъно», «Духтари деҳқон», «Тоҷикистон», «Рубоиёти халқӣ», «Сол», «Ба меҳнат», «Дӯстӣ», «Моҳи ман», «Хабар меояд», «Рӯҳи ҷонон», «Ватанам» ба хидмат овард, нолаҳои дутор ҷаҳон­гашта намудандаш, ба тамоми ҷамоҳири шӯравӣ, Афғонистону Туркияю Сейлону Австрия ва дигар давлатҳо ҳамроҳи ҳунармандони тоҷик сафарҳо намуд.

## Эзоҳ

## Адабиёт
* Арбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Душанбе, 2016. — 863 с.

Гурӯҳ:Овозхонҳои Тоҷикистон
Николай Николаевич Ге

**Никола́й Никола́евич Ге** (, Воронеж — ) — рассом ва наққоши рус, устоди наққошиҳои таърихӣ.

## Зиндагинома
Хатмкардаи Академияи рассомии Петербург (1857), профессор (1864). Барои тасвири «Сӯгвории Ахиллес бар Патрокл» (1855) соҳиби медали хурди тило ва барои кори дипломиаш – «Саул дар назди ҷодугари Аэндорс» сазовори унвони рассоми мумтози дараҷаи I ва медали бузурги тило гардид. Баъд ба Олмон, Швейсария ва Фаронса сафар намуд. Солҳои 1857–59 дар Итолиё ва 1860–69 дар Флоренсия кор кард. Дар Флоренсия дар мавзӯъҳои Инҷил расмҳо («Масеҳу Марям ва ҳамшира Лазаря», «Бародарони наҷотдиҳанда» ва ғайра) кашид ва ба кори бузурги «Паёмҳои растохез» шурӯъ намуд. Дар ҳамон ҷо бо А. И. Герсен ошнову наздик шуд. Ин шиносоӣ ба муҳтавои эҷодиёти Николай Ге таъсир гузошт. Соли 1867 Николай Ге портрети Герсенро кашид, ки яке аз корҳои беҳтарини ӯ мебошад. Дар асарҳои аввалинаш мавзӯъҳои анъанавии санъати академии он замон ба тарзи нав, бо шӯру ҳаяҷон ифода ёфтаанд («Шоми хафо», 1863, Музейи Рус, Санкт-Петербург; «Қосидони эҳё», 1867, Нигористони Третяков). Аз соли 1870 дар Петербург ва аз соли 1876 дар зодгоҳаш зистааст. Соли 1882 дар Маскав бо Л. Н. Толстой шинос шуда, соли 1884 портрети ӯро кашид. Сипас дар мавзӯъҳои динӣ мусаввараҳои «Охирин шоми Ҳазрати Масеҳ бо ҳавориёни худ» (1889), «Ҳақиқат чист?» (1890), «Муртад» («Виҷдон») (1891), «Анҷуман» (1892) ва билохира «Чормех»-ро дар чанд тарз кашид. Дар расмҳое, ки дар мавзӯъҳои Инҷил офарида шудаанд («Ҳақиқат чист?», «Масеҳо ва Пилат», «Чормех», 1892–94, ҳар се дар Нигористони Третяков), ғояҳои эътироз нисбат ба бадӣ, ки ба ақидаҳои Л. Н. Толстой наздиканд, инъикос ёфтаанд. Николай Ге бисёр портретҳои реалистии таъсирбахш (А. И. Герсен, 1867; Н. И. Костомаров, 1870; Л. Н. Толстой, 1884, автопортрет, 1893), мусаввараҳои таърихии «Шоҳзода Алексейро истинтоқ кардани Пётри I дар Петергоф» (1871, Нигористони Третяков), «Пушкин дар деҳаи Михайловский» (1825, Нигористони Третяков) ва ғ.-ро офаридааст.

## Эзоҳ

## Адабиёт
* Альбом художественных произведений Н. Н. Ге. М., СПб., 1903;
* Стасов В. В. Н. Н. Ге. , , 1946;
* История русского искусства. Т. 9. Кн. 1. М., 1965;
* Порудоминский. Николай Ге. М., 1970;
* Арбитман Э. Н. Жизнь и творчество Н. Н. Ге, Саратов, 1972;
* Тарасов В. Ф. Николай Николаевич Ге. Л., 1989;
* Алленов М. М. Русское искусство XVIII – нач. XX вв. М., 2000;
* Каропова Т. Н. Ге. М., 2001.

## Сарчашма
*
Озге Гӯрел

**Озге Гӯрел** (, тав. 5 феврали 1987; Истанбул, Туркия) — ҳунарпешаи телевизион, синамо ва сарояндаи турк.

## Зиндагинома
Озге Гӯрел 5 феврали соли 1987 дар Истанбул таваллуд шудааст. Падари ӯ адигӣ ва модараш турк мебошанд. Ӯ то хатми мактаби миёна дар Силиврии Туркия зиндагӣ мекард. Гӯрел дар шуъбаи тиҷорати Донишгоҳи Бейкент таҳсил кардааст, аммо онро ба итмом нарасонд. Пас аз он ӯ дарсҳои актерӣ аз худ кард.

## Фаъолият
Ӯ фаъолияти ҳунарии худро бо нақши Зайнаб дар силсилафилми «Духтари ман куҷост?» (Kızım Nerede?), ки дар шабакаи "atv" бо Эҷе Услу, Бурак Ҳаққӣ оғоз намудааст. Баъдтар ӯ дар силсилафилмҳои Huzur Sokağı ва Muhteşem Yüzyıl  нақшҳои хурдро бозидааст. Соли 2014, ӯ дар силсилафилми Medcezir нақши Адаро бо Чағатой Ӯлусой ва Серенай Сарикая бозидааст. Соли 2014, ӯ нақши асосӣ дар силсилафилми Kiraz Mevsimi даъват шуд, ки нақши Ойкю Асарро хело хуб бозид. Ҳамҷуфти ӯро Серкан Чайоғлу бозидааст.

Соли 2016 клипи суруди Гӯрел Affet сабт шуд. Соли 2017, ӯ нақши марказиро дар силсилафилми Yıldızlar Şahidim бозидааст. Сипас дар силсилафилми Dolunay нақши Назли Пинарро дар ҳамҷуфтӣ бо Ҷон Яман бозид. Соли 2018, ӯ ҳамчун ҳунарманди меҳмон дар силсилафилми "Börü" ва филми "Börü" баромад намудааст. Дар солҳои 2018-2019, ӯ дар силсилафилми "Muhteşem İkili" бо нақши "Нилуфар Ҷон" бо ҳунарпешагони маъруф Иброҳим Челиккол, Карим Бурсин ва Ойкю Караел ҳунарнамоӣ намудааст. Соли 2019, он чеҳраи таблиғи бренди бо номи Penti шуд, ки дар Италия сабт шудааст.  Соли 2020, ӯ боз ҳамроҳи ситораи собиқи худ Ҷон Яман дар силсилафилми FOX Ҷаноби иштибоҳ, нақши Эзгӣ Иналро бозид.

## Ҳаёти шахсӣ
То соли 2014, Озге бо писаре бо номи Озгур Орун робита дошт. Аз соли 2014, ӯ бо ҳунарпеша Серкан Чайоғлу мулоқот карда, бо ӯ дар силсилафилми Kiraz Mevsimi нақш бастааст. Аммо онҳо муносибатҳои худро муддати тӯлонӣ пинҳон карданд. Мувофиқи овозаҳо, ҷуфт соли 2016, пас аз анҷоми силсилафилм, барҳам хӯрдааст. Аммо моҳи сентябри соли 2016, пас аз занги Серкан, онҳо оштӣ шуданд. Аз моҳи сентябри соли 2016, онҳо муносибатҳои худро пинҳон намедоранд.

Дӯстони наздики Озге ҳунарпешаҳо Фотима Топташ, Барқ Ҷонкат, Ниҳол Ишиксахан, Демет Оздамир мебошанд.

## Филмнома

## Сурудҳо

### Видеомузикҳо

## Мукофотҳо

## Нигаред низ
Феҳристи ҳунарпешазанҳои Туркия 
## Эзоҳ

## Иқтибосҳо
* 
* 
* 
* 

Гурӯҳ:Ҳунарпешазанҳо аз рӯи алифбо
Гурӯҳ:Ҳунарпешазанҳои синамои Туркия
Гурӯҳ:Ҳунарпешазанҳои телевизиони Туркия
Гурӯҳ:Ҳунарпешазанони асри ХХI
Гурӯҳ:Сарояндаҳои Туркия
Гурӯҳ:Сарояндаҳо аз рӯи алифбо
Гурӯҳ:Сарояндаҳои асри XXI
OnePlus 6

**OnePlus 6** — смартфони ширкати OnePlus мебошад, ки 16 майи 2018 с. дар Лондон тақдим карда шудааст. Фарқкунон аз намудҳои пешина, баданаи смартфон пурра аз шиша сохта шудааст. 

## Хусусиятҳои техникӣ

### Камераи
Манбаъи DxoMark камераи смартфонро ба 96 хол баҳо дод. Режими аксгирӣ 100 хол гирифт, режими наворгирӣ бошяд 87 холл.

### Ҳимоя
Аз рӯи суханҳои ширкат, OnePlus 6 нисбати об ва чанг тобовар аст, вале намуд шаҳодатномаи IP надорад.

## Носозиҳо
Дар моҳи июли 2018 с. хабарҳо дар бораи ҷои кафида дар қапқоқи қафо пайдо шуданро сар карданд, ки худ аз худ бе таъсири ҷисмонӣ назди калидаки тағйири баландӣ пайдо мешуданд.
Ҳамон вақт низ истифодабарандагон дар шабакаҳои иҷтимоӣ нисбати милт-милти дисплей шикоят карданро сар карданд. Аз рӯи суханҳои истифодабарандагон, носозиҳо пас аз навкунии намуди барномаи OxygenOS 5.1.8 оғоз ёфтаанд. Дар таҳрири OxygenOS 5.1.11 носозӣ ислоҳ карда шудааст.

## Фурӯш
Аз рӯи суханҳои ширкат, OnePlus 6 аллакай дар рӯзи якуми фурӯш рекордро шикаст дода, байни тамоми дастгоҳҳои OnePlus смартфони аз ҳама тез фурӯхташаванда гашт.
Моҳи июни 2018 с. ширкат маълумот дод, ки дар давоми 22 рӯз 1 миллион смартфонҳои OnePlus 6 фурӯхта шудааст.

## Эзоҳ

## Пайвандҳо
* OnePlus 6

Гурӯҳ:Дастгоҳҳои мобилӣ аз рӯи алифбо
Гурҷиҳо

**Гурҷиҳо** () — халқ дар Кавказ, аҳолии асосии Гурҷистон.

## Эзоҳ
*Toumanoff, C. : *Studies in Christian Caucasian History*, Georgetown University Press, 1963
*Lang, D. M. : *The Georgians*, Praeger, 1966
*Suny, Ronald Grigor : *The Making of the Georgian Nation*, Indiana University Press, 1994 ISBN 978-0-253-20915-3
*Rapp, Stephen H. Jr. : *The Sasanian World Through Georgian Eyes, Caucasia and the Iranian Commonwealth in Late Antique Georgian Literature*, Routledge, 2014 ISBN 978-1-4724-2552-2
*Rayfield, Donald : *Edge of Empires: A History of Georgia*, Reaktion Books, 2019 ISBN. 978-1-78914-059-0
Гурӯҳ:Гурӯҳҳои этникӣ
Гурӯҳ:Гурҷистон
OnePlus 6T

**OnePlus 6T** — Andorid - смартфони ширкати OnePlus мебошад, ки 29 октябри 2018 сол дар Ню-Йорк пешкаш гардидааст. Тақдими намудро директори генералии ширкати OnePlus Pete Lau (Пит Лау) гузаронидааст. Силсилаи OnePlus 6T ҷогири силсилаи OnePlus 5T мебошад.

Дар вақти тақдим дар Ҳиндустон рекорди Гиннес гузошта шуд, 559 нафар одамон дар шаҳрҳои гуногун яквақта борпечиро бо OnePlus 6T-и нав кушодаанд.

Дар декабри 2018 сол намуди OnePlus 6T McLaren Edition бароварда шудааст.

## Хусусиятҳои техникӣ

### Камера
DxOMark камераи OnePlus 6T-ро ба 101 хол баҳогузорӣ кард. Ҳамон вақт смартфон дар рейтинги DxOMark ҷои 11-ро ишғол намуда, аз iPhone X пеш рафт. 

## Фурӯш
OnePlus 6T - якумин смартфони OnePlus, ки дар ҳудуди ИМА ба фурӯши расмӣ бароварда шуд.
Якумин миқдори OnePlus 6T McLaren Edition-ро дар Хитой дар давоми 60 сония пас аз оғози фурӯш харидаанд.

## Носозиҳо
Моҳи июни 2019 сол дар бораи ихроҷи азими маълумотҳои шахсии истифодабарандагон соҳибони OnePlus 6 ва OnePlus 6T маълум шуд. Нозукӣ дар замимаи Shot on OnePlus ошкор карда шуд. Ширкати OnePlus барномаи қисми бехатариро дар моҳи июли 2019 сол баровард.

## Эзоҳ

## Пайвандҳо
* OnePlus 6T

Гурӯҳ:Дастгоҳҳои мобилӣ аз рӯи алифбо
Халиҷи Гданск

**Гданск**, **халиҷи Гданск** (; ; ) — халиҷ дар қисми ҷанубу ғарбии баҳри Балтика, дар соҳилҳои Русия ва Лаҳистон. Дар байни нимҷазираи Земланд (дар шарқ) ва нимҷазираи Хел (дар ғарб) ҷойгир аст. Дарозиаш 74 км, бараш дар назди даромадгоҳ 107 км, умқаш то 115 м. Шӯрии об камтар аз 8 %0. Ба халиҷ дарёи Висла, чандин дарёи нисбатан хурди дигар, инчунин дарёи Преголи тавассути халиҷи Калининград ва гул. Балтика мерезанд. Зимистони соли 1929 дар Г. пасттарин ҳарорат (-40°С) ба қайд гирифта шуд; халиҷ то нимҷазираи Хел тамоман ях баст. Соҳилҳои Г. регзор буда, дар он шаҳр-бандарҳои бузурги Гдиня, Гданск (Лаҳистон), Балтийск (Русия) воқеанд.

## Эзоҳ

## Сарчашма
*
Геденбергит

**Геденберги́т** — минерал, аз гурӯҳи пироксенҳо. Аз номи маъданшиноси садаи XX шведӣ Людвиг Геденберг гирифта шудааст. Формулаи кимиёиаш CaFeSi2O6.

## Сохтори моноклинӣ
Кристаллҳояш маншуршакли дароз. Рангаш аз сабзи тира то сабзи сиёҳтоб, сиёҳ. Ранги канораҳояш хокистаррии кушоди сабзтоб, ҷилояш шишагун. Сахтиаш 5,5-6. Зичиаш 3,5-3,6 г/см3, зудшикан. Ҳамроҳ бо магнетит ва гранит, баъзан бо галенит, сфарелит, халкопирит вомехӯрад. Дар равандҳои магматикӣ ҳангоми шӯшабандии ҷинсҳои турши гудозишашон паст ҷудо мешавад. Дар оҳаксангҳои метаморфӣ, бештар дар скарнҳо мавҷуд аст.

## Эзоҳ

## Сарчашма
* 

Гурӯҳ:Пироксенҳо
Гурӯҳ:Силикатҳо (минералҳо)
Гурӯҳ:Минералҳои оҳан
Гурӯҳ:Минералҳои калсий
Лаззатгароӣ

**Лаззатгароӣ**, **шодхорӣ**, **шодиҷӯӣ**, ё **ҳедунисм** ( «лаззат, шодӣ») —  мактабе фалсафӣ аст, ки ёфтани лаззат ва шодиҷӯиро ҳадаф ва арзиши ниҳоӣ ва муҳиммтарин пешаи инсон медонад.

## Эзоҳ

Гурӯҳ:Фалсафа
Гёз

**Гёз**, (аз ҳолландӣ geuzen ва фаронсавӣ gueux — гадо, дарвеш) — дар давраи Инқилоби буржуазии Нидерландия лақаби наҷибзодагон (дворянҳо)-и Нидерландия, ки бар зидди ҳукумати Испания бархоста буданд. 

Гёзҳо соли 1565 бо мақсади қонунан ҳимоя кардани муассисаҳои давлатӣ ва анъанаҳои динӣ Иттиҳоди наҷибзодагонро ташкил доданд. Иттиҳоди наҷибзодагон ба Маргаритаи Пармӣ (волии кулли Нидерландия, 1559-67) дархосте барои бекор кардани қарори ҳукумати Испания дар бораи зиёдшавии теъдоди усқуфҳо ва роҳандозии сиёсати инкивизитсия пешниҳод кард. Зимни баррасии қонун яке аз аъзои Шӯрои Нидерландия бо хитоби таҳқиромез «набояд аз дарвешон ҳаросид» дархостро рад кард. Ҷавобан Гёзҳо дар либоси роҳибони дарвеш ва нишони махсус роҳи муқовиматро пеш гирифтанд. Баъдан ин лақаб ба ҳамаи муборизоне, ки дар хушкӣ (Гёзҳои ҷангалӣ) ва баҳр (Гёзҳои баҳрӣ) бар зидди Испания мубориза мебурданд, мансуб шуд. Гёзҳои баҳрӣ зимни мубориза 1 апрели 1572 шаҳри бандарии Бриларо ишғол намуданд, ки ин воқеа оғози шӯриши оммавӣ дар шимоли Нидерландия гардид.

## Эзоҳ

## Адабиёт
* Чистозванов А. И. Нидерландская буржуазная революция ХV1 века. М., 1958. 

## Сарчашма
* 

Гурӯҳ:Инқилоби Ҳоланд
Вилҳелм Гейгер

**Вилҳелм Людвиг Гейгер** (21 июли 1856, Нюрнберг — 2 сентябри 1943, Нойбиберг) — эроншинос, ҳиндушинос ва ховаршиноси олмонӣ; мутахассиси забонҳои палӣ, синголӣ ва дивеҳӣ (аз забонҳои молдив; доктори илмҳои фалсафа (1878); муаллифи осоре пиромуни авестошиносӣ ва буддоия.

## Зиндагинома
Дар Донишгоҳи Эрланген таҳти роҳбарии эроншинос ва коршиноси ойини буддоӣ Фридрих фон Шпигел бо китобҳои санскрит ва Авесто ошно шуда, сипас пажӯҳишро дар заминаи Авесто идома дода, соҳибмаълумот гашт. Проф. Донишгоҳи Эрланген (1891—1920). Пас аз даргузашти ҳамкораш, устурашиноси машҳур Эрнест Кун, дар кафедраи ӯ, дар Донишгоҳи Мюнхен, омӯзгорӣ намуд. Соли 1895 барои омӯзиши забони палӣ ба Сейлон (Шри-Ланкаи имрӯза) сафар кард. Муҳимтарин китоби Вилҳелм Гейгер ба забони олмонӣ «Тамаддуни эрониёни ховарӣ дар даврони бостон» аст. Вилҳелм Гейгер инчунин муҳаққиқи забонҳои бостонию муосири эронӣ буда, дар боби забонҳои паштуӣ, балучӣ ва гурӯҳи забонҳои помирӣ осори илмии боарзиш таълиф намудааст. Аз ҷумла, дар яке аз нахустин мақолаҳои эроншиносии худ — «Назаре ба гӯйиши помирӣ» («Zur Kenntnis der Pamir — Dialekte», KZ, XVIII (Neue Folge, VIII), 1884) мақоми забонҳои помириро дар низоми рушди таърихии онҳо тавзеҳ додааст. Ба қалами Вилҳелм Гейгер як силсила мақолаҳо доир ба фарҳанги бостони Эрони Шарқӣ ва динҳои эронӣ тааллуқ дорад. Дар асари «Асосҳои филологияи эронӣ» («Grundriss der Iranischen Philologie») ҳамроҳи Э. Кун дар бораи забонҳои эронӣ (махсусан забонҳои помирӣ) аз аҳди бостон то замони таълифи асар мақолаҳо нигоштааст. Вилҳелм Гейгер инчунин муассис ва сардабири «Маҷаллаи ҳиндушиносӣ ва эроншиносӣ» буд (аз соли 1922).

## Осор
* Elementarbuch des Sanskrit, de Gruyter. Berlin und Leipzig, 1923;
* The Age of the Avesta and Zoroaster (ҳамроҳ бо Ф. Шпигел, ба англисӣ баргардони Дороб Дастур Пашутани Занҷонӣ), London, 1886;
* Civilization of the eastern Iranians in Ancient Times, with an Introduction on the Avesta Religion. London 1885—1886;
* Zarathushtra in the Gathas, and in the Greek and Roman classics, ҳамроҳ бо Friedrich Heinrich Hugo Windischmann; Leipzig 1897.

## Эзоҳ

## Сарчашма
*
Абдурраҳими Сорбон

**Абдурраҳими Сорбон** (, маъруф ба **Сорбон**; 27 марти 1930, Кобул  — 2 апрели 1993, Пешовар) — овозхон, бастакор ва шоири аҳли Афғонистон.

## Зиндагинома
Абдурраҳими Сорбон «Маҳмудӣ» дар  таърихи 27 марти 1929 дар шаҳри Кобул зода шуд. Сорбон омӯзиш ибтидоиро дар мадрасаи Қорӣ Абдуллоҳ ва ммиёнаро дар Лисейи меконикии Кобул ба поён расонд. Дар соли 1331 вориди корҳои ҳунарӣ шуд.

Вай ошиқи духтаре аз наводаҳои Зоҳиршоҳ шуда буд вале ба висол нинҷомед. Қариб ба 20 сол овораи кӯҳу биёбон мешавад.

## Фаъолияти ҳунарӣ
Нахустин фаъолиятҳои ҳунариашро, ки бозӣ дар театр ва овозхонӣ буд зери назари Устод Фаррух Афандӣ оғоз кард. Сорбон пас аз муддатзамоне дарёфт, ки пайвандаш бо мусиқӣ аст ва фаъолияташро бештар дар ростои мусиқӣ идома дод.

## Муҳоҷират
Сорбон дар соли 1368 хуршедӣ дучор бемории фалаҷ шуд ба тавре, ки дигар наметавонист ба фаъолияти ҳунариаш идома диҳад. Пас аз сол 1371 хуршедӣ, ки даргириҳои гурӯҳе сабаби вайронии Кобул шуд, ҳамроҳ бо хонавода ба Пешовари Покистон муҳоҷират кард.

## Даргузашт
Сорбон дар синни 65 солагӣ даргузашт. Дар ибтидо дар шаҳри Пешовари Покистон дафн шуд вале пасонтарҳо пайкари вай тавассути масъулини Телевизиони миллии Афғонистон ва шахси Наҷибуллоҳи Равшан ба Кобул интиқол ёфт. Мадфани ӯ инак дар оромгоҳи Шуҳадои солеҳини Кобул аст.

## Маъруфтарин сурудҳо
* Биё, ки бирем ба мазор 
* Ё мавло дилам танг омада 
* Хуршеди ман куҷоӣ 
* Ҳол мо девона шудам меравӣ 
* Фироқ оташ ба ҷон афрӯхт 
* Эй дер бадастомада 
* Нозӣ ҷон ҳамдами ман

## Эзоҳ

## Сарчашма
* Куллиёти Сорбон (Бахш аввал ва дувум): Маҷмӯъаи комили оҳангҳо ва мусоҳибаи Сорбон ва навиштаҳое дар бораи ӯ, (Пешовар: ҳудуди соли 1990).
Ҳонс Гейгер

**Ҳонс Вилҳелм Гейгер** (; 30 сентябри 1882, Нойштадт — 24 сентябри 1945, Потсдам) — и озмоишгари олмонӣ, узви АИ Берлин (1937).

## Зиндагинома
Хатмкардаи Донишгоҳи Эрланген (1906). Солҳои 1906−1922 дар Донишгоҳи  Манчестер, 1912-1914 ва 1918-1924 дар Донишкадаи техникии Берлин кор кардааст. Профессори донишгоҳҳои Кил (1925), Тюбинген (1929-36) ва Берлин (1936) буд. Таҳқиқоти Ҳонс Гейгер, асосан, ба соҳаҳои физикаи ҳаста, атом ва нурҳои кайҳонӣ бахшида шудаанд. Соли 1908 барқаи электронро чен карда, ҳамроҳи Э. Резерфорд асбоберо барои заррачаҳои алоҳида ихтироъ намуд. Соли 1928 ҳамроҳи В. Мюллер ин асбобро такмил дод (ҳисобгираки Гейгер-Мюллер). Солҳои 1909-10 ҳамроҳи Э. Марсден пароканиши алфа-зарраро дар лавҳаҳои тунуки филиззӣ санҷида, бо ёрии усули синтилятсия муқаррар кард, ки миқдори ками зарраҳо ба кунҷҳои калон (аз 8000 зарра 1 зарра ба кунҷи калонтар аз 90о) пароканда мешаванд. Ин санҷишҳо барои кашфиёти ҳастаи атом аз ҷониби Э. Резерфорд нақши ҳалкунанда бозиданд. Ҳонс Гейгер якҷо бо физики англис Ҷ. М. Неттол соли 1911 формулаи таҷрибавиеро пешниҳод кард, ки он собитаи коҳиши радиоактивиро бо қувваи алфа-зарра (қонуни Гейгер-Неттол) алоқаманд мекард. Ҳонс Гейгер ҳамроҳи олими олмонӣ В. Боте қонунҳои нигаҳдории энергия ва импулсро ҳангоми вокуниши атомҳо дар эффекти Комптон ба таври таҷрибавӣ исбот намудааст. Ҳонс Гейгер узви Академияи «Леополдина» (1935) буд. Дорандаи ҷоизаи Нобел. Бо медали Д. Юз (1929) сарфароз гардидааст.

## Эзоҳ

	
## Сарчашма
*
Ҳейзе, Паул

**Поул Юҳон Людвиг фон Ҳейзе** (, 15 марти 1830, Берлин — 2 апрели 1914, Мюнхен) — нависандаи олмонӣ, писари филологи машҳур Карл Ҳейзе, барандаи ҷоизаи Нобели адабиёт дар соли 1910. Ӯ 24 ҷилди ҳикояҳои кӯтоҳ, 6 румон, тақрибан 60 намоишнома ва 9 маҷмӯаи шеър нашр кардааст.

## Зиндагинома
Поул Ҳейзе 15 марти 1830 дар Берлин ба дунё омадааст. Падари ӯ Корл Вилҳелм Людвиг Ҳейзе профессори филологияи килоссик буд ва модараш Ҷулиё Ҳейзе духтари заргари дарборӣ Якоб Соломон буд.

## Эзоҳ

Гурӯҳ:Барандагони Ҷоизаи Нобел дар бахши адабиёт
Гурӯҳ:Нависандагони Олмон
Гурӯҳ:Барандагони ҷоизаи Нобел ба тартиби алифбо
Арнолд Гейлинкс

**Арнолд Гейлинкс** (; 31 январи 1624, Онтверп — ноябри 1669, Лейден) — файласуфи ҳолландӣ, яке аз намояндагони асосии окказионализм.

## Зиндагинома
Донишгоҳи Лувенро хатм карда, дар ҳамон ҷо таълим медод. Аз соли 1658 дар Нидерланд; профессор дар Лейден (1665). Аз арастуияи мадрасӣ (схоластӣ), ки онро мавриди интиқоди шадид қарор дод, ба самти комилан пазируфтани таълимоти Декарт таҳаввул ёфт. Арнолд Гейлинкс нахустин картезианӣ аст, ки монизми идеалистиро дар заминаи усули ваҳдати мутлақи ҷавҳар, фардияти он ва сабабияти азалии комили тамоми амалҳои зоҳириву ботинии инсон тавассути дахолати пайвастаи Илоҳӣ, ки онҳоро бо рӯйдодҳои олами табиат ҳамоҳанг месозад, эълом доштааст. Арнолд Гейлинкс ҷон ва ҷисмро ба ду соате монанд кардааст, ки ҳамон як вақтро нишон медиҳанд, на ба хотири он ки онҳо ба ҳамдигар таъсир мерасонанд, балки барои он ки онҳоро устои соатсоз монанд дуруст кардааст (баъдтар ин мисолро Лейбнитс барои тавзеҳи назарияи мутобиқати қаблан муқарраршуда истифода бурд). Арнолд Гейлинкс зимни инкишоф додани асли Декарт cogito, ergo sum аз он фанни махсус — муроқибаи шахсӣ, автология («Этика, ё Худро шинос»; Gnothi se auton sive Ethica, 1675) ташаккул дод. Арнолд Гейлинкс дар баъзе масъалаҳо пешгузаштаи ғоявии Спиноза ба шумор меравад.

## Эзоҳ

## Адабиёт
* История философии. Т. 1. М., 1957;
* Философский энциклопедический словарь. М., 1989;
* Lattre A. de. L’ occasionalizme d’ A. Geulinсx. Р., 1967.

## Сарчашма
*
OnePlus 7T

**OnePlus 7T** ва **OnePlus 7T Pro** — смартфонҳои ширкати хитоии OnePlus мебошанд, ки дар заминаи Android кор мекунанд.
OnePlus 7T таърихи 26 сентябри 2019 сол тақдим карда шудааст.

OnePlus 7T Pro таърихи 10 октябри 2019 сол пешкаш гардидааст. Силсилаи OnePlus 7T ҷогири силсилаи OnePlus 6T мебошад.
OnePlus 7T, OnePlus TV Q1 ва Q1 Pro якҷоя рекорди фурӯшро дар қисмати ҳигдустонии Amazon шикаст додаанд.

## Хусусиятҳои техникӣ

## Имконоти
OnePlus 7T ва OnePlus 7T Pro вобаста аз минтақаи фурӯш дар якчанд намудҳо истеҳсол карда мешаванд.

## McLaren Edition
OnePlus 7T Pro McLaren Edition — намуди истисноии силсилаи 7T бо имконияти 5G мебошад. Намуди мазкур танҳо дар ҳудуди ИМА дар мағозаҳои шабакаи T-Mobile фурӯхта мешавад.
OnePlus 7T Pro McLaren Edition дар ранги истисноии Papaya Orange истеҳсол карда мешавад. Аз нуқтаи назари техникӣ намуди мазкур ба намуди OnePlus 7T Pro 12/256 GB комилан мувофиқ аст. Ба таъминоти барномавӣ мавзӯъи махсуси ороишӣ дохил карда шудааст.

Дар ИМА фурӯши OnePlus 7T Pro McLaren Edition дар семоҳаи якуми 2020 сол назар ба фурӯши OnePlus 6T дар ҳамин давраи соли 2019 ба 2% зиёд гаштааст.

## Эзоҳ

## Пайвандҳо

* [www.oneplus.com/7t OnePlus 7T]
* [www.oneplus.com/ru/7t-pro OnePlus 7T Pro](рус.)
* [www.oneplus.com/7t-pro-mclaren OnePlus 7T Pro McLaren Edition]

Гурӯҳ:Дастгоҳҳои мобилӣ аз рӯи алифбо
Гейландит

**Гейландит** — минерал, силикати варақаӣ аз гурӯҳи сеолитҳо. Формулаи химиявияш (Ca,Sr,K2,Na2)[Al2Si6O16]•5H2O.

Таркибаш аз 9,2% CaO, 16,8% Al2O3, 59,2% SiO2, 14,8% H2O иборат аст. Сохтори кристаллбандиаш моноклинӣ. Кристаллҳояш габитуси алвории изометрӣ, донадор, баъзан шуоӣ ва пулакча доранд. Рангаш сафед, қаҳваӣ, баъзан хокистарӣ. Ҷилояш шишаӣ, абрешимӣ, садафӣ. Ранги хокааш сафед, шаффоф ва нимшаффоф. Сахтиаш 3,5–4. Вазни хоссаш 2,18–2,22. Дар холигиҳои сангҳои эффузивӣ (базалтҳо ва андезитҳо), скарнҳо, ҳамроҳи сеолитҳои дигар, гаранатҳо ва аксинит дучор меояд. Конҳояш дар Идар-Оберштейн (Рейнланд), Санкт-Андреасберг (Гартс; Олмон), Мумбайи Ҳиндустон, Голеро (Красноярски Русия) ба қайд гирифта шудааст.

## Эзоҳ

## Адабиёт
* Ҷанобилов М. Минералогия. Д., 2011.
	
## Сарчашма
* 

Гурӯҳ:Силикатҳо (минералҳо)
Гурӯҳ:Минералҳои калсий
Гурӯҳ:Минералҳои алюминий
Гурӯҳ:Минералҳои калий
Қомуз (сози мусиқӣ)

**Қомуз** — сози тории мизробии халқии қирғизист. Дастаи дарозаш ба танаи косахонаи мурудшакли соз пайваст шудааст. Қомуз 3 тор дошта, тори якуму сеюм ба тарзи унисон (ҳамовоз) ва тори мобайн бо фосилаи кварта ё квинта ҷӯр мешаванд. Дар Қомуз мусиқии ду ё сеовозаро навохтан имконпазир аст ва ҳамчунин ҷӯрнавозӣ (аккомпанемент)-и начандон мураккаб низ имкон дорад. Онро бо ангуштон менавозанд. Қомуз дар ҳайати оркестри созҳои халқии қирғизӣ яке аз созҳои асосӣ ба шумор рафта, баъзан вазифаи якканавозиро низ адо мекунад. Атай Огонбаев ва Ирбай Туманов ҳамчун қомузнавозони машҳури қирғиз дониста шудаанд. Дар фарҳанги халқҳои дигари турктабор низ сози мусиқии шабеҳи Қ. вуҷуд доранд.

 
## Нигаред
* Шоҳруд  
* Қонун (сози мусиқӣ)  
## Эзоҳ

Гурӯҳ:Асбобҳои мусиқӣ аз рӯи алифбо 
Гурӯҳ:Созҳои мусиқӣ
Кова Тилавпур

**Кова Тилавпур** (16 августи 1993, ноҳияи Ашт, вилояти Суғд, Тоҷикистон) — ҳунарпешаи синамо, агенти футбол. Узви Иттифоқи журналистони Тоҷикистон (аз 2017).

## Зиндагинома
Кова Тилавпур 16 августи 1993 дар ноҳияи Ашт дар хонаводаи рӯзноманигор Тилав Расулзода ба дунё омадааст. Фориғутаҳсили Донишгоҳи давлатии Хуҷанд, Донишкадаи давлатии забонҳои Тоҷикистон, Донишгоҳи байналмиллалии Имом Хумайнӣ 2016 (Қазвин) мебошад.

## Синамо
Соли 2001 дар филми «Фариштаи китфи рост» ки коргардониашро Ҷамшед Усмонов ба уҳда дошт нақши «Ятим»-ро бозӣ кардааст.

## Мусиқӣ
Аз соли 2011 ба мусиқии ҳирфавӣ даст зад. Дар жонри РМБ ва Рап суруд месозад. Соли 2015 суруде ҳамроҳ бо гуруҳи “Барака”  суруди “Модари ман”-ро таҳия намуд. Ҳамон сол албоми аввалини сурудҳояш таҳти унвони “Даст ба даст” иборат аз 8 суруд омода шуд. Соли 2022 дувумин албомаш бо номи “Шаби боронӣ” тавлид шуд.

## Мудирбарномаи футбол
Дар соли 2018 Иҷозатномаи миёнрави футбол дар Федерасияи футболи Туркияро ба даст овардаст.

Мудирбарномаи Умед Иброҳимӣ (бозикуни тими миллии Эрон), Нуриддин Давронов, Аҳтам Назаров, Ҷаҳонгир Эргашев, Шаҳром Самиев, Эҳсони Паншанбе ва Фатҳулло Фатҳуллоев футболбозони Тими миллии футболи Тоҷикистон аст.

## Эзоҳ

## Пайвандҳо
*
Гей-Люссак, Жозеф Луи

**Жозе́ф Луи́ Гей-Люсса́к** (; 6 декабри 1778, Сен-Леонар-де-Нобла () — 9 майи 1850, Порис) —  ва кимиёшиноси фаронсавӣ, узви АИ Порис (1806) ва узви хориҷии фахрии АИ Петербург (1826).

## Зиндагинома
Хатмкардаи Мактаби политехникии Порис (1800). Шогирди К. Бертолле. Аз соли 1809 профессор кимиё дар Мактаби политехникӣ ва профессор физика дар Сорбонна (Порис), аз соли 1832 профессор кимиё дар Боғи ботаникии Порис. Жозеф Луи Гей-Люссак соли 1802 (новобаста ба Ҷ. Далтон) қонуни аз ҳарорат васеъшавии газҳо (Қонуни Гей-Люссак) ва соли 1808 қонуни таносуби ҳаҷмро ҳангоми реаксияи байни газҳо кашф кард. Соли 1804 ду бор бо кураи ҳавоӣ парвоз карда, муайян намуд, ки ҳаво дар баландии қариб 7000 м ва дар сатҳи Замин таркиби яксон дошта, шадидият (интенсивият)-и магнетизми Замин чандон тағйир намеёбад. Жозеф Луи Гей-Люссак ҳамроҳи Л.Тенар дар натиҷаи якҷо бо оҳанреза сахт тафсонидани ишқори натрий ва калий ҳосил шудани натрий ва калийи филиззиро ошкор сохт; ангидриди борро бо калий тафсонида, бори озод ҳосил намуд. Бо галогенҳо таҳқиқот анҷом дода, исбот кард, ки хлор ва йод унсурҳои кимиёиянд. Инчунин пайвастҳои йод, бром, фторро ҳосил кард. Ӯ кислотаи тозаи сианидро ҳосил карда (1811), муқаррар намуд, ки он пайвастагии ҳидрогении радикали мураккаби сиан аст; тавассути гарм кардани сианиди нуқра сиан (дисиан) ҳосил кард ва диаграммаи дар об ҳалшавии намакҳоро тартиб дод (1819). Барои сӯзонидани моддаҳои органикӣ оксиди мисро истифода бурда (дар як вақт бо Й. Берселиус ва И. Дёберейнер), усулҳои муайянсозии таркиби пайвастҳои органикиро кашф намуд (1815). Солҳои 1824-32 Жозеф Луи Гей-Люссак усулҳои ҳаҷмии таҳлил (алкалиметрия, асидиметрия ва хлорометрия)-ро такмил дода, дар таҳқиқи кимиёи таҳлилӣ ҷорӣ кард. Соли 1827 дар истеҳсолоти кислотаи сулфат барои нигоҳ доштани оксидҳои нитрогени аз камераҳои сурбӣ беруншаванда манораи махсус («манораи Гей-Люссак»)-ро ихтироъ кард, ки ин манора бори нахуст соли 1824 истифода шудааст.

## Эзоҳ

## Сарчашма
*
Гейзер

**Ге́йзер** (, аз  — фаввора задан) — чашмаи оби гармест, ки аз он оби гарм ва буғ фаввора мезанад.

Гейзер яке аз зуҳуроти оташфишонӣ давраи охир буда, асосан дар минтақаҳои вулканҳои амалкунанда ё нав хомӯшшуда ба вуҷуд меояд. Оби қаъри замин, ки пайдоишаш асосан атмосферист, аз тафси манбаи вулкан тадриҷан гарм шуда меҷӯшад ва аз ковокию тарқишҳои замин мебарояд. Дар натиҷа дар атрофи чашма тадриҷан минерали гейзерит ҷамъ омада, теппачаи махрутшакл пайдо мешавад, ки дар дохили он кӯл ба вуҷуд меояд. Ҳангоми хурӯҷи гейзер аз сӯрохии он буғ ва оби гарм ба баландии 20–60 м (баъзан зиёда аз 400 м) фаввора мезанад. Ҳарорати оби гейзер то ба 100°С мерасад. Оби гейзер нисбатан соф буда, миқдори ками (дар 1 л 1–2 г) минерал – бештар ионҳои хлорид, натрий ё хлориди гидрокарбонат ва натрий дорад. гейзер муддати муайяни фавворазанӣ дорад, ки он аз чанд сония то чанд рӯз давом мекунад. гейзерҳо дар Федератсияи Русия (Камчатка), Исландия, ИМА, Зеландияи Нав, Чили ва дигар ҷойҳо маълуманд. Дар Камчатка ҳамагӣ 100 гейзер вуҷуд дорад. Бузургтарин гейзери Камчатка «Великан» мебошад, ки обу буғи он то баландии 40 м фаввора мезанад. Дар Исландия 30 гейзер мавҷуд аст. Фаъолтарин гейзери ҷаҳон – Строккур дар Исландия ҷойгир аст, ки баъди ҳар 5–10 дақ. фаввора мезанад. Яке аз машҳуртарин гейзерҳои ҷаҳон «Old Faithful Geyser» («Гейсери Пир») дар Боғи миллии Йелловстовн (ИМА) мебошад, ки аз он ҳар 70 дақ. обу буғ то баландии 45 м фаввора зада мебарояд. Буғ ва оби гарми гейзерҳоро барои гарм кардани биноҳо, гармхонаҳо ва эҳтиёҷоти энергетикӣ истифода мебаранд. Оби гарму лойқаи баъзе гейзерҳо хусусияти шифоӣ доранд.

## Эзоҳ

## Адабиёт
* Энциклопедический словарь Брокгауза и Ефрона. В. 86 Т. (82 Т. и доп.) СПб., 1890–1907;
* Жилин М. Я. Тропа к гейзерам. М., 2014.

## Сарчашма
* 

Гурӯҳ:Оташфишониҳо